JohanHeinsen/ENO huggingface dataset:
Odense Adresse-Contoirs Efterretninger, 1848-06-29
Hans Majestæt har ved allernaadigst Resolution af 5 d. M. bifaldet, at den Virksomhed, i hvilken undertegnede Commission har været siden Søslaget den 2 April 1801, udstrækkes til Qvæstede og Faldnes Efterladte fra den nu udbrudte Krig, og bemyndiget Commissionen til at lade udgaae Opfordring om, at de i dette Øiemed ved private Bestræbelser indsamlede Beløb maae stilles til dens Disposition. Det er Commissionens Ønske at kunne forskaffe de Krigere, som ved Qvæstning ere eller blive, ganske eller tildeels, berøvede deres Helbred eller Arbeidsførlighed, samt trængende Enker efter faldne Krigere aarlig Understøttelse for Livstid, og faldne Krigeres Børn Opdragelseshielp, Alt i nogenlunde Lighed med hvad der, ved de betydelige frivillige Bidrag, som indkom efter Slaget i Aaret 1801 og i Krigsaarene fra 1807 til 1814, dengang kunde tilstaaes, og naar Commissionen støtter sit Haab om dette Ønskes Opfyldelse paa den danske Goddædighed, saa bør den ikke fortie, at den, i den Fond, hvis Forvaltning er den anbetroet, kan see Midler til i Tiden, naar de nu paa Fonden hvilende Pensioner ved Dødsfald efterhaanden formindskes, at vedblive det Pensioneringsystem for nærværende Krigs Qvæstede og Efterladte, som Goddædigheden nu maatte sætte Commissionen istand til at grundlægge. For Øieblikket og i det første Decennium maa næsten Alt udrettes ved Goddædighed, thi Fonden kan ikke udrede de den nu paa hvilende Pensioner uden ved aarligen at formindskes; men naar Commissionen henseer til, at frivillige Gaver og lignende Ydelser, saasom ved Concerter, theatralske Forestillinger og deslige, i 1801 indbragte henved 230,000 Rbd., saa tør den vistnok med velbegrundet Tillid paakalde det danske Folks Goddædighed under nærværende Omstændigheder; og den gjør det herved, idet den udbeder ethvert frivilligt, større eller mindre Bidrag i ovennævnte Øiemeed indsendt til Kommissionen eller indbetalt til dens Kontoirchef og Regnskabsfører (Justitsraad Børgesen, som i Reglen hver Sognedag findes paa Gammelholm Kl. 112 og i Viingaardstræde 144 Kl. 68). Tilstaaelse for det saaledes Modtagne vil vorde meddeelt af ham og noteret af et af Commissionens Medlemmer; disse Tilstaaelser ville faae fortløbende Nummere, og Bidragene ville efterhaanden blive anmeldte i Adresseavisen og den Berlingske Tidende.
Odense Adresse-Contoirs Efterretninger, 1848-06-29
De Qvæstede og Faldnes Efterladte, som ville søge Hjælp hos Commissionen, kunne henvende sig til den enten personlig eller skrivtlig igjennem vedkommende geistlige eller verdslige Øvrighed eller hvem de kunne formaae til at indsende deres Andragende og ledsage dette med Anbefaling eller Vidnesbyrd, hvorved det be grundes. Jhenseende til Qvæstede udfordres, foruden Oplysning om fulde Navn, Alder, huuslig Forfatning, Opholdsted og nærmeste Kjøbstad, Beviis om, at og i hvilken Stilling de have tjent i Krigen, hvor, naar og hvorledes de ere blevne saarede, samt hvad der af vedkommende Læge kan yttres om Qvæstningens Følger eller Virkning til Formindskelse af den Saaredes Arbeidsførlighed eller Evner til sædvanligt Erhverv; og ihenseende til Efterladte behøves, foruden ovennævnte almindelige Oplysninger, Beviis om, at, naar og hvor Forsørgeren er falden, eller død af i Krigen erholdte Saar, samt Vielsesattester for Enkerne og Daabsattester for Børnene. Commissionen haaber, at de Herrer Øvrighedspersoner, geistlige og verdslige, samt andre i Kjøbstæderne. og paa Landet bosiddende Mænd ville virke saavel til Ydelse og Jndsamling af frivillige Bidrag (hvoraf ogsaa de mindste med Taknemmelighed modtages) som til at udbrede Kundskab om, at trængende Qvæstede og Efterladte kunne faae Hjælp ved at henvende sig til os.
Odense Adresse-Contoirs Efterretninger, 1848-06-29
Commissionen til Understøttelse for Qvæstede og Efterladte.
Odense Adresse-Contoirs Efterretninger, 1848-06-29
Kjøbenhavn, den 15 Juni 1848. Lowzow. Malling. Kinch. Mundt. Torp. Müller. Lund. Børgesen.
Odense Adresse-Contoirs Efterretninger, 1848-06-29
Armeen. Under 6 Juni er Capit. af 2den El. i det kongel. Jngenieurcorps, J. M. T. v. Ernst, forfremmet til Capit. af 1ste Cl.; Premierlieuten af samme Corps, J. T. v. Schowelin, udnævnt til Capit. af 2den Cl., og Secondlieuten. af samme Corps, C. L. v. Holm, udnævnt til Premierlieuten. Under 18 Juni. Som følge af at der indtil Antallet af Artillerioffice rerne og Forholdet i Chargerne nærmere kan blive reguleret skal udnævnes een Oberstlieutenant extraordinair i den kongelArtilleribrigade, ligesom og foreløbig een Capitain af 2den Cl. for hvert Batteri, der er mobiliseret, er skeet følgende Forfremmelser i bemeldte Brigade, nemlig: Major A. S. v. Deichmann, R. af D. og Dom., udnævnt til Oberstlieuten. Capit af 1ste Cl., C. v. Bruun, udnævnt til Major Capit. af 2den Cl., C. M. C. v. Haxthausen, forfremmet til Capit. af 1ste Cl. samt Premierlieutenanterne, Capitainerne uden Anciennetet, W. R. v. Raasløf, R. af D., H. E. B. v. Kauffmann, H. B.v. Schau, J. W. T. v. Gøtsche, W. F. L. v. Kauffmann, F.C. v. Stjernholm, C. v. Schreber og C. C. v. Reich udnævnte til Capitainer af 2den Classe.
Odense Adresse-Contoirs Efterretninger, 1848-06-29
Kjøbenhavns Børs-Cours den 27 Juni 1848. Hamb. 2 M. - k. S. 199 1/4. Bank-Disconto 5 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 90 a 92 Rbd. Sedler. 3 pCt. engelsk danske Obligationer 66 1/2 a 67 1/2. Nationalbank-Actier 139 a 139 1/2 Rbd. r. Sølv.
Odense Adresse-Contoirs Efterretninger, 1848-06-29
(Jndsendt.)Er det høiere Vedkommende bekjendt, at syge og saarede Krigere, som ere indlagte paa Odense Felthospital, maae ligge i tre Uger uden at kunne faae rene Skjorter leverede, At Mangel paa disse kan være Aarsag deri, kan neppe antages, da der af veltænkende Mænd er skjænket Skjørter i Mængde til Armeen og Hospitalerne. Paa andre Felthospitaler har der stedse været tilstrækkeligt at faae efter Fornødenhederne.
Odense Adresse-Contoirs Efterretninger, 1848-06-29
AVERTISSEMENTS. Nyt Aftenblade meddeler udførlige Beretninger om den inden- og udenlandske Politik, indeholder alle vigtige Nyheder fra Hovedstaden og Provindserne samt alle Krigsbegivenhederne. efter officielle Kilder, leverer jevnlige Artikler om politiske, sociale og andre Nutidens Jnteresser angaaende Materier samt literaire Anmeldelser, de sædvanlige Lister og Oversigter, endelig en daglig Feuilleton for Morskabslæsning af de bedste og interessanteste udenlandske Forfattere. Bladet vil redigeres med specielt Hensyn til at afgive en dannende og oplysende Læsning saavel for Kjøbstadborgerne som for Landboerne, og vil navnlig at yderste Formue stræbe at imødegaae de Angreb paa Religionen og Statskirken, der i den senere Tid ogsaa hos os søge at reise sig. Bladet, som er det næststørste i Hovedstaden, koster 1 Rbd. 3 Mk. qvartaliter foruden Postgebyhrer. Man subskriberer paa alle kongelige Postcontoirer tiltrædende Subskribenter for Juli Qvartal erholde Numerne fra den i de sidste Dage af Juni paabegyndte interessante Roman gratis.
Odense Adresse-Contoirs Efterretninger, 1848-06-29
Kjøbenhavn, i Juni 1848. H. Trøiel, Redacteur og Udgiver af Nyt Aftenblads. At den personelle Consumtion for de Udenbyes boende, for April og Juli Qvartaler 1848, nu modtages paa undertegnede Contoir hver Sognedags Eftermiddag fra Kl. 2 til 7 bekjendtgjøres herved. Odense Hovedconsumtions=Contoir d. 29 Juni 1848. Krogh.
Odense Adresse-Contoirs Efterretninger, 1848-06-29
En duelig Blikkenslagersvend kan bekomme Arbeide og en skikkelig Dreng antages i Lære hos F. A. Kiessling, Blikkenslager, Vestergade No. 259.
Odense Adresse-Contoirs Efterretninger, 1848-06-29
En ung Pige af borgerlig Stand ønsker sig en Plads i et godt Huus, helst paa Landet, hvor hun under Huusmoderens Veiledning kunde deeltage i huuslige Gierninger. Paa Lønnen i sees ikke saameget. Nærmere Underretning erfares paa Adressecontoiret.
Odense Adresse-Contoirs Efterretninger, 1848-06-29
Svendborg. Ubleget Stouts eller Bomulds=Lærred faaes i bekjendte gode Vare til 11, 13, 14 og 16 s. pr. Alen hos Gaard til Salg.
Odense Adresse-Contoirs Efterretninger, 1848-06-29
En Gaard med Tilliggende af circa 40 Tdr. Pløieland, Eng og Skov med flere Herligheder, beliggende i en smuk og frugtbar Egn, anvises til Salg af Mægler J. W. Maar i Odense. Joh. Chr. Riisbrich.
Odense Adresse-Contoirs Efterretninger, 1848-06-29
Jmellem Røile og Asperup er for længere Tid siden tabt en Kalmuks Overfrakke og Reisekappe, tilhørende et Medlem af det jydske frivillige Skyttecorps, mærket med et Kors paa venstre Arm, som den retsindige Finder bedes aflevere paa Adressecontoiret.
Odense Adresse-Contoirs Efterretninger, 1848-06-29
Et Stykke stribet Hvergarn, er i Løverdags tabt imellem Odense og Søndersøe Skov. Eieren til samme anvises fra Adressecontoiret.
Odense Adresse-Contoirs Efterretninger, 1848-06-29
En sort Puddelhund med hvidt Bryst er ankommen til Gaardmand Rasmus Hansen i Aasum, hvor den af Eieren kan anhentes. Til Kjøbenhavn afgaaer Paqvetten De 4 Sødskende, Skipper C. F. Andersen, om 8 Dage, anbefalende sig for Gods og Passagerer. Nærmere Underretning meddeler J. Nielsens Søn.
Odense Adresse-Contoirs Efterretninger, 1848-06-29
Kjød A af en udmærket feed jydsk Stud kan bekommes 4 førstkommende Løverdag den 1 Juli paa Torvet hos F. Tange. Fartøi til Salg.
Odense Adresse-Contoirs Efterretninger, 1848-06-29
En Jagt paa 11 1/2 Commercelæst i complet seilbar Stand, er til Salg hos Skibsbygmester R. Dyreborg i Faaborg. Den for averterede Beltsbaad er nu solgt.
Odense Adresse-Contoirs Efterretninger, 1848-06-29
Leilighed til Leie. Paa Nørregade Nr. 497 er en beqvem Leilighed i 2den Etage, bestaaende af 3 Værelser til Gaden og øvrige Beqvemmeligheder, at erholde til Leie førstkommende Michelsdag Flyttetid. Man henvender sig til Eieren i Gaarden, Bager R. Nielsen.
Odense Adresse-Contoirs Efterretninger, 1848-06-29
Et meubleret Værelse paa to Fag til Gaarden, midt i Byen, er strax at faae tilleie, Man henvende sig derom i Mdm. Abraham Josephs Gaard No. 195 ligeoverfor Vagten, i anden Etage.
Odense Adresse-Contoirs Efterretninger, 1848-06-29
Stedet No. 60 paa Odense Overgade, bestaaende af 2 Etager, med tilhørende Kjelder og Bagbygninger, kan samlet erholdes til Leie førstkommende October Flyttetid. Om Leien akkorderes med Kasserer H. Müller. En Bondegaard. med c. 40 Tønder Land, Skov og Eng samt meget betydelig Humlehauge anvises til Salg af Hr. Examinatus juris Hansen, i Odense Vindegade og Ølbrygger Peder Pedersen i Bogense Auction over Udsætterheste.
Odense Adresse-Contoirs Efterretninger, 1848-06-29
Mandagen den 3 Juli førstk., Formiddag Kl. 10, bliver paa Flakhaugen ved Hovedvagten afholdt offentlig Auction over 12 Stkr. Udsætterheste af de herværende Cavalleridepoter. Odense Auctionscontoir den 29 Juni 1848. Ch. Estrup.
Odense Adresse-Contoirs Efterretninger, 1848-06-29
Da det ved 3die Auction over Brygger C. H. Hansens Tørvemose i lille Bøllemose gjorte høieste Bud 200 Rbd. ikke er approberet, bliver bemeldte Eiendom stillet til Bortsalg ved en 4de Auction, der afholdes paa den sælgende Eiendom Fredagen den 7 Juli førstk., om Formiddagen Kl. 10. Conditioner m. m. ligge til Eftersyn paa undertegnede Contoir. Odense Herredscontoir den 26 Juni 1848. F. Knudsen.
Odense Adresse-Contoirs Efterretninger, 1848-06-29
At Kjøbmand Fahnøe & Gylding her af Staden har opgivet sit Boe til Skifterettens Behandling som Concursbo, bekjendtgjøres herved, i Henhold til Pl. 10 April 1841, til alle Vedkommendes Efterretning, med Tilføiende, at en Skiftesamling i Boet er berammet afholdt i Gaarden No. 174 i Østergade Onsdagen den 12 Juli førstkommende, Eftermiddag Kl. 3. Bogense Byfogedcontoir den 21 Juni 1848. Baadsgaard.
Odense Adresse-Contoirs Efterretninger, 1848-06-29
Ved Proclama, som er læst ved Underretten og snarest muligt vil blive læst ved Overretten, ere samtlige Creditorer og Arvinger i Dødsboet efter den paa Waldemar Slot afdøde forhenværende Kammertjener Anders Hansen indkaldte med 12 Ugers Varsel, til for mig, som constitueret Skifteforvalter ved Stamhuset Thorseng, at anmelde og beviisliggjøre deres Krav i Boet. Hvilket herved endvidere bekjendtgjøres. Thorseng Birke- og Skifteforvaltningscontoir den 21 Juni Ved Proclama, som er læst ved Underretten og snarest muligt vil blive læst ved Overretten, ere samtlige Creditorer i Dødsboet efter den i Giesinge paa Thorseng afdøde Huusfæstet Niels Pedersen og ligeledes afdøde Hustrue Karen Jacobsdatter, indkaldte med 12 Ugers Varsel, til for mig, som constitueret Skifteforvalter ved Stamhuset Thorseng, at anmelde og beviisliggjøre deres Krav i Boet. Hvilket herved endvidere bekjendtgjøres. Thorseng Birke- og Skifteforvaltningscontoir den 21 Juni Fyens Stiftsavis, M. J. Pasbjerg. redigeres af N. Seedorff,
Odense Adresse-Contoirs Efterretninger, 1848-06-29
udgives i Odense 5 a 6 Gange ugentlig Trykt med Hurtigpresse. M. J. Pasbjerg.
Odense Adresse-Contoirs Efterretninger, 1848-06-30
udlandet. Frankerig. Regjeringen har af Nationalforsamlingen forlangt Mobiliseringen af 300 Batailloner Nationalgarde. Det hedder at Arago (Medlem af den exekutive Magt) vil trække sig tilbage af Hensyn til sin Helbredstilstand. Paa Martinique og Guadeloupe er udbrudt en almindelig Slaveopstand; Gouverneuren blev tvungen til at proclamere Slavernes Frihed.
Odense Adresse-Contoirs Efterretninger, 1848-06-30
Det synes, at Man kort efter Udbruddet af Opstanden i Paris den 23de har oprevet Nordbanens Skinner, da Posten af 24de er udebleven; dog indeholde belgiske Blade Efterretninger til den 24de Middag, der ere tilkomne dem paa anden Vei. Den nærmeste Anledning til Opstanden var energiske Forholdsregler, Man vilde bringe i Udførelse mod Nationalværkstederne (en stor Deel af Arbeiderne skulde udskrives til Armeen og Arbeidet betales stykkeviis); Kl. 10 Formiddag lød Raabet: "Til Barrikaderne!" ogsaa enkelte Poster angrebes. Nationalgarden angreb Barrikaderne med Bajonetten, Linien kom med Kanoner, Kampen rasede især heftigt ved Porten St. Denis. Om Eftermiddagen udnævntes General Cavaignac til Overbefalingsmand over alle Stridskræfter i Paris. Napoleon Bonaparte og Peter Bonaparte saaes ved hans Side. Enkelte Arbeideres Raab: "Leve Louis Napoleon! "Leve Henrik V!" vare for længe siden forstummede og den røde Fane paa Barrikaderne viste tilstrækkeligt, at Opstanden ikke havde nogen dynastisk Tendents. Kl. 6 1/2 meldte Generalen, at der var Udsigt til at Opstanden snart vilde være undertrykket. Kl. 6 var Lamartine stegen til Hest; Nationalforsamlingen havde erklæret sig permanent; en Deel af Nationalgaarden i St. Deni havde slaaet sig til Jnsurgenterne. Opstanden var ikke undertrykket; Arbeiderne vare endnu i Besiddelse af en Mængde Barrikader ved hvilke General Cavaignaaikke vovede at angribe dem i den paafølgende Nat, og Kampen begyndte paany den 24de Morgen. Den elektriske Telegraph var overskaaren. Et belgisk Blad meddeler som et Rygte, at Seiren Kl. 11 havde erklæret sig fuldstændig for Nationalgarden og Linien. J Brussel vil Man kjende en telegraphisk Depesche, som Præffekten i Norddepartementet den 24de Morgen skal have erholdt fra Amiens (ikke fra Paris); den er uden Datum og lyder: "Loven staaer ved Magt; Nationalgarden, Linien, Mobilgaarden og den republikanske Garde handle i fuldkommen Enighed." Et Rygte i Brussel siger, at baade Lamartine og Ledru=Rollin ere skudte. Det skal være vist, at der den 23de om Aftenen kom Ordre til Amiens at sende alle disponible Tropper til Paris. Preussen. Det er omsider lykkedes Overpræsident v. Auerswald at samle et nyt Ministerium; Hanse mann, der beholder sin Post som Finantsminister, har i Nationalforsamlingens Møde den 26de erklæret, at Ministeriet Auerswald tager Martsrevolutionen, til sit Udgangspunkt, i samme Møde erklærede Hr. Auerswald selv paa en Jnterpellation, at Forholdenne til Rusland netop nu vare af en meget beroligende Natur. Det har vakt betydelig Opsigt, at Forfatningskommissionen med 12 mod 10 Stemmer har udtalt sig for Adelens Ophævelse og mod at Kongen uddeler Ordener og andre Tiller end saadanne der følge med et Embede. Camphausen har trukket sig tilbage til Köln.
Odense Adresse-Contoirs Efterretninger, 1848-06-30
Tydskland. Fra Frankfurt skrives, at Nationalforsamlingens høire Side vil forene sig med dens Centrum for efter Hr. Vinckes Forslag at faae den executive Centralmagt igjennem Regjeringerne overdragen til een Mand af fyrstelig Æt; Erkehertug Johan af Østerrig (han er den 24de indtruffen i Wien) betegnes som den, der upaatvivlelig vil blive udnævnt og antaget af Nationalforsamlingens Majoritet. Forslaget vil dog i alt Fald ikke kunne sættes igjennem uden haarde Modsigelser, hvorpaa den Uærbødighed, hvormed det republikanske Parti i Forsamlingen omtaler Fyrsterne, afgiver et sikkert Barometer.
Odense Adresse-Contoirs Efterretninger, 1848-06-30
Nordamerika. Efterretningen, at den mexicanske Kongres har antaget Fredstraktaten med de forenede Stater og at Ratificationerne allerede ere udvexlede, har fremkaldt stor Glæde. De amerikanske Tropper havde begyndt Tilbagemarschen fra Mexiko.
Odense Adresse-Contoirs Efterretninger, 1848-06-30
Sverrig. En af den svenske Hærs ældste Veteraner, Generalmajor, Friherre Petter v. Plomgreen, der har fægtet ved Hogland, Kronstadt, Wiborg, Grossbeeren, Dennewitz og Leipzig, er afgaaet ved Døden.
Odense Adresse-Contoirs Efterretninger, 1848-06-30
Fædrelandet. Offentlige Foranstaltninger. Slutningen af Forordningen ang. Udstedelse af rentebærende Kreeditbeviser og Paabydelse af en Krigskat. Angaaende Udskrivning af en Krigsskat for Danmark. 88. Af Renten for et Aar af alle kongelige og offentlige Obligationer, ligesom og af Nationalbankobligationer saavelsom af de hos denne den 11 Juni d. A. indestaaende rentebærende Jndlaan, samt endeligen at Udbyttet for eet Aar af alle Actier, som ere udstedte af de af Staten autoriserede Actie-Jnstituter, bliver at erlægge 1/2. Denne 1/2 indeholdes ved Renteudbetalingen af kgl. Obligationer den 11 Decbr. d. A., 11 Juni og 11 Decbr. 18449. - § 9. Af alle Appanager, Gager o. s. v. som og af Vartpenge og Pensioner, der udredes af nogen kgl. Kasse eller andre Autoriteter, saasom Kommuner, Universitetet, Akademier og Skoler, Nationalbanken, Assurancekompagnierne, Brandforsikkrings foreninger og andre autoriserede Selskaber eller Jnstituter, erlægges Krigsskatten for eet Aar paa følgende Maade. Af hvad disse Jndtægter overstige 600 Rbd., indtil 1600 Rbd. inklusive, aarligen, udredes en Sertendedeel; af hvad de overstige 1600 Rbd., indtil 4000 Rbd. inkl., en Ottendedeel, og af hvad de overstige 4000 Rbd., en Fjerdedeel. Derimod betales ingen Afgift af alle Gager m.v. paa 600 Rbd. eller derunder.
Odense Adresse-Contoirs Efterretninger, 1848-06-30
Hvad Nogen oppebærer i Jndtægter af det ovenanførte Slags af forskjellige Kasser eller under forskjellige Titler, bliver at sammenlægge til Krigsskattens Beregning. Fri Bolig, Jordtillæg, Huusleie=Godtgjørelse, Fourage og andre saadanne Emolumenter blive derhos at medtage ved Beregningen af Krigsskatten. Af de, Told og Konsumtions-Embedsmænd samt Post-Embedsmænd for Aaret 1849 tilfaldende Procenter erlægges ligeledes Krigsskat. Justitsbetjente og andre Embedsmænd og Betiente, der nyde Jndtægter af Sportler, Skriverpenge, Procenter og deslige, erlægge ogsaa Krigskat af disse Jndtægter. - § 10. Af Næring skal svares af Kjøbenhavn 82,000 Rbd., og af samtlige øvrige Kjøbstæder i Danmark 50,000 Rbd. Under denne Skatte Ydelse inddrages ei blot den egentlige borgerlige Næring, men og al anden analog Næring, som Advocaters, Prokuratorers, Lægers, Apothekeres og Præsters. Kommunerne indbetale ligeledes Skatten i 3 Terminer, beregnet fra sidste Halvdeel af d. A. Skatten paalignes Kjøbstæderne efter de Regler, der følges ved Ligningen af Fattigskat. - Den som ingen Fattigskat betaler er fritaget for Krigsskatten. Hvo der i Kjøbenhavn ei er ansat til een Portion Næringsskat, og i de øvrige Kjøbstæder er ansat til det mindste Bidrag til Fattigvæsenet, som i enhver Kjøbstad er indført, er fritagen for at deeltage i den her omhandlede Krigsskat. - § 11. Told og Konsumtionsafgifterne forøges saaledes fra 1 Januar 1849 til Aarets Udgang: I. Konsumtionen: a) Brændeviins=Produktions=Afgiften forhøies med 14 s. pr. Tønde af det anvendte Mæskekars udmaalte Rum; b) Jndførselskonsumtionen i Kjøbstæderne forhøies for 1 Pot Brændeviin, Genever og Aqvavit med 4 3/4 s. pr. Pot 80 Eddike 1 Rbd. 12 s. pr. Td. og Presgjær 2 1/2 s. pr. Pd.; c) Udførselskonsumtionen af Kjøbstæderne forhøies for 1 Pot Brændeviin, Genever og Aqvavit med 2 3/4 s. pr. Pot 40 for Eddike 1 Rbd. 12 s. pr. Td., Presgjær 2 1/2 s. pr. Pd. II. Tolden forhøies paa Kaffe samt Cichorie 33 1/2 pCt. - Steenkul 50 pCt. - Sukker og Sirup 25 pCt. - Thee 20 pCt. - Tobak og Cigarer 20 pCt. - Tømmer og Træ 25 pCt. - Viin 10 pCt. - § 12. Alle de Bestemmelser i de mellem Eiere og Brugere af skattepligtige Gjenstande og andre indgaaede Kontrakter, som maatte kunne vedrøre Udredelsen af den i denne Forordning de faste Eiendomme og andre Gjenstande paalagte Krigsskat, og derhos afvige fra de her givne Forskrifter om den Maade, hvorpaa samme bør udredes og fordeles, skulle forsaavidt ingen, hverken direkte eller indirekte Jndflydelse have, hvorimod der i Eet og Alt, uanseet slige kontraktmæssige Bestemmelser, bliver at forholde efter denne Forordnings Forskrifter. Hvorefter &c.
Odense Adresse-Contoirs Efterretninger, 1848-06-30
Blandinger. "Geiser ankom i Onsdags til Kjøbenhavn fra Sønderborg.
Odense Adresse-Contoirs Efterretninger, 1848-06-30
General Hansen har indberettet til Krigsministeriet, at Lieutenant Rollas du Rossay og de 20 preussiske Fanger ere afleverede til General v. Wrangel, som har tilbagesendt Lieutenant Husum og 8 danske saarede Fanger, hvorhos Generalen forpligter sig til, endnu at tilbagesende Leiutenant Glahn og 20 Mand fra Depotet i Stade. General v. Wrangel udtaler sin Beklagelse over, at nogle Dage maae gaae hen forinden.
Odense Adresse-Contoirs Efterretninger, 1848-06-30
- Det var den 24de at den unge Gulich indbragtes som Arrestant til Hovedqvarteret. Han er kun 18 Aar gammel og hører til det Aldoserske Frikorps, som tilligemed det Tannske ligger i Apenrade. Denne By havde han forladt den 23de om Morgenen tidlig og begivet sig til Aarssund, efter at have anmeldt for sin Kapitain sit Forehavende, at udspeide, om der laa Orlogskibe i Haderslevfjorden. Hvad der fornemmelig har bevæget ham hertil er, at der i Apenrade fortælles almindelig, at den svenske Flaade for en Deel skulde ligge ved Aarssund, hvorom han ønskede at skaffe sig bestemte Oplysninger. For at være ukjendt paa denne Expedition, aflagde han, efter egen Tilstaaelse, sin Uniform og sine Vaaben og iførte sig en almindelig Bondedragt. Til Aarssund ankom han samme Aften Kl. 7 1/2, hvor han strax blev anholdt i Gjæstgivergaarden af nogle Bønder, som forlangte at see hans Papirer. Da han ingen havde, blev han afleveret til en Lieutenant paa Kanonbaadene. Han er først for tre Uger siden kommen tilbage til sin Fødeby Slesvig, efter at have opholdt sig et Par Aars Tid ved den polytechniske Læreanstalt i Carlsruhe. Han benegter at erkjende Frederik den Syvende som sin retmæssige Konge og Hertug, hvilket han begrunder derpaa, at Kongen var ufri, da han fik sit nuværende Ministerium. (Fdl.)¬
Odense Adresse-Contoirs Efterretninger, 1848-06-30
J de sidstankomne Hamborger Blade berettes: Den schleswigholsteinske Garnison i Slesvig og de hamborgske Hanseater i Rendsborg ere afgaaede nordpaa.
Odense Adresse-Contoirs Efterretninger, 1848-06-30
Fra det lille Nykjøbing paa Morsø er afgaaet 25 Frivillige til Armeen.
Odense Adresse-Contoirs Efterretninger, 1848-06-30
J den tydske Forbundsforsamlings Møde den 17 ds. meddeelte den preussiske Gesandt ved Forbundsdagen, at den samme Stats Gesandt i London blandt andre Bestræbelser for at varetage den tydske Handels Jnteresser i den dansk-tydske Krig havde leiet et Dampskib, der advarede de tydske Skibe for de danske Krydsere, og at allerede 26 tydske Koffardiskibe paa denne Maade vare blevne advarede og havde søgt ind i engelske Havne. Omkostningerne, som Ministeren beregnede til 200 Lstrl. om Maaneden, besluttedes, i Betragtning af, at hele Tydskland nød Godt af den tagne Forsigtigheds-Forholdsregel, at skulle godtgjøres af Forbundet.